સામગ્રી: સિગ્નેચર બ્રિજ પર સેલ્ફી પોઇન્ટ પણ બનાવ્યો છે

1500 કરોડથી વધારે રૂપિયાના ખર્ચે યમુના નદી પર તૈયાર થયેલા આ સિગ્નેચર બ્રિજનું રવિવારે ઉદ્ધાટન કરવામાં આવ્યું. 

દિલ્હીના મુખ્ય મંત્રી અરવિંદ કેજરીવાલે આ પુલનું ઉદ્ઘાટન કર્યું. 

જોકે, તેના ઉદ્ધાટન પહેલાં ખૂબ જ હંગામો થયો. ઉત્તર-પૂર્વ દિલ્હીના સાંસદ અને દિલ્હી ભાજપના અધ્યક્ષ મનોજ તિવારી પોતાના સમર્થકો સાથે આ ઉદ્ધાટન સમારોહમાં સામેલ થવા માટે પહોંચ્યા. 

આ સમયે આમ આદમી પાર્ટીના કાર્યકર્તાઓ અને દિલ્હી પોલીસ સાથે તેમની ઝપાઝપી થઈ. 

આ ઝપાઝપીની તસવીરમાં મનોજ તિવારીને પોલીસકર્મીને મુક્કા મારતા જોઈ શકાય છે. 

જોકે, આ સમગ્ર વિવાદ પર તેમણે મીડિયાને કહ્યું કે આ કાર્યક્રમમાં તેમને આમંત્રણ આપવામાં આવ્યું ન હતું. 

તેમણે કહ્યું કે તેઓ અહીંના સ્થાનિક સાંસદ છે અને આમ આદમી પાર્ટી આ બ્રિજની ક્રેડિટ પોતાના નામે કરવા માગે છે. 

એક એવો પણ વીડિયો સામે આવ્યો છે જેમાં આમ આદમી પાર્ટીના ધારાસભ્ય દિલ્હી ભાજપના અધ્યક્ષ મનોજ તિવારીને ધક્કો મારતા જોઈ શકાય છે. 

દિલ્હીના મુખ્ય મંત્રી અરવિંદ કેજરીવાલને જ્યારે આ મામલે પૂછવામાં આવ્યું તો તેમણે કહ્યું કે શનિવારે જ આ કાર્યક્રમ માટે દિલ્હીના ઉપ-મુખ્ય મંત્રી મનીષ સિસોદિયાએ તમને સાર્વજનિક રીતે આમંત્રિત કર્યા હતા. 

તમે આ વાંચ્યું કે નહીં?

અરવિંદ કેજરીવાલે આ બ્રિજને એન્જિનિયરિંગનો એક ઉત્તમ નમૂનો ગણાવ્યો. જોકે, ઉદ્ઘાટન પહેલાં તેમની પાર્ટીથી એક ભૂલ પણ થઈ હતી. 

ઉત્તર દિલ્લીને ઉત્તર-પૂર્વ દિલ્હી સાથે જોડતો સિગ્નેચર બ્રિજ એના ઉદ્દઘાટનની સાથે જ ચર્ચામાં આવી ગયો છે.

દિલ્હીમાં જેમની સરકાર છે તે આમ આદમી પાર્ટીએ પોતાના ટ્વીટર હૅન્ડલથી ઘણાં ટ્વીટ કર્યાં. 

જેમાં સિગ્નેચર બ્રિજ સિવાય રૉટેરડમના એક બ્રિજનો પણ ફોટો હતો.

જસ ઓબેરૉય નામના ટ્વીટર હૅન્ડલે ટ્વીટ કરતાં લખ્યું કે આમાં જે એક ફોટો છે એ રૉટેરડમ (નેધરલૅન્ડ)ના એરેસમસ પુલનો છે.

એ સિવાય દિલ્હીના ભાજપના પ્રવક્તા તેજિન્દર પાલ સિંહ બગ્ગાએ ટ્વીટ કર્યું છે. એમણે આના મારફતે દિલ્હીના મુખ્ય મંત્રી અરવિંદ કેજરીવાલ પર નિશાન સાધ્યું છે.

અન્ય એક યૂઝર દર્શન પાઠકે ટ્વીટ કર્યું. એમણે કહ્યું કે કેજરીવાલે દિલ્હીને લંડન ભલે નહીં પણ નેધરલૅન્ડ તો બનાવી જ દીધું.

ફોટો પર થયેલી ટીકા બાદ આમ આદમી પાર્ટીએ આ ટ્વીટથી પહેલો ફોટો હટાવીને બાકીના બે રહેવા દીધા છે, જે સિગ્નેચર બ્રિજના છે.

શું છે સિગ્નેચર બ્રિજ 

દિલ્હીનો સિગ્નેચર...\nઅગાઉની સામગ્રીનો સારાંશ નીચે મુજબ કરી શકાય છે:
ઉત્તર પૂર્વ દિલ્હી અને ઉત્તર દિલ્હીને જોડનારા સિગ્નેચર બ્રિજનું ઉદ્ધાટન થતાની સાથે તે ચર્ચામાં આવી ગયો છે.